ai4bharat/Pralekha huggingface dataset:
بجلی کی وزارت
بجلی کی وزارت ڈسٹریبیوشن لائسنسیوں کی طرف سے ادائیگی کے معاملے میںفرسٹ اِن ، فرسٹ آوٹ کے اصول کو اپناتے ہوئے شفافیت لانا اور ڈسٹری بیوشن لائسنسی کا بوجھ کم کرنا چاہتی ہے
حکومت  سے متعلق بجلی کے ضابطوں میں ترمیم تجویز کرتی ہے اور انہیں عوام کے سامنے لاکر تبصرے کی دعوت دیتی ہے
نئی دہلی 19 اگست 2021: بجلی کی وزارت نے آج بجلی کے  سے متعلق 2021 کے ترمیمی ضابطوں کا مسودہ جاری کر کے لوگوں سے آرا مانگی ہے۔ ترمیمی ضابطوں کا مسودہ وزارت بجلی کی ویب سائٹ پر چسپاں کیا گیا ہے۔
بجلی کی وزارت بجلی کے صارفین کے لئے ریٹیل ٹیرف کو کم کرنے کی خاطر ڈسٹری بیوشن لائسنسی کے بوجھ کو کم کرنے کے رُخ پر ایک اور قدم اٹھانا چاہتی ہے۔بجلی پیدا کرنے والی کمپنیوں کو اختیار دیا جا رہا ہے کہ وہ تیسرے فریق کو بجلی بیچیں اور لاگت وصول کریں۔ اس حد تک کی کارروائی میں ڈسٹری بیوشن لائسنس لینے والے کی مقررہ لاگت کا بوجھ کم کیا جائے گا۔ اس مطابقت کے ساتھ درج ذیل تجویز پیش کی گئی ہے۔
مذکورہ ضابطوں میں ضابطہ نمبر 5 کے بعد درج ذیل نئے ضابطوں کو شامل کیا جائے گا جو یوں ہوں گے:
6۔ اگر ڈسٹری بیوشن لائسنسی کے پاس پی پی اے میں مقرر کردہ ادائیگی کی مقررہ تاریخ سے سات ماہ کی میعاد ختم ہونے کے بعد بھی کوئی ادائیگی بشمول دیر سے ادائیگی کا سرچارج بقایا ہے تو پھر بجلی کی خریداری کے معاہدے یا بجلی کی فراہمی کے معاہدے میں موجود کسی بھی اندراج کے باوجود بجلی پیدا کرنے والی کمپنی اس طرح کی ڈیفالٹ کی مدت کے لئے کسی بھی صارف یا کسی دوسرے لائسنسییا پاور ایکسچینج کو بجلی بیچ سکتی ہے۔ اس کے باوجود ڈسٹری بیوشن لائسنس یافتہ سے فکسڈ چارجز یا کیپسیٹی چارجز کی ادائیگی پر اس کا دعویٰ برقرار رہے گا۔ البتہ اس کے لئے اسے ڈسٹری بیوشن لائسنسی کو کم از کم پندرہ دن کا نوٹس دینا ہوگا۔ اگر کوئی دعوی ہے تو اسے سالانہ بنیادوں پر نمٹایا جائے گا اور یہ صرف مقررہ معاوضوں یا صلاحیت کے معاوضوں کی وصولی تک محدود ہوگا۔
مزیدیہ کہ بقایا واجبات کی عدم ادائیگی کی وجہ سے ڈسٹریبیوشن لائسنسی پر دیر سے ادائیگی کے سرچارج میں اضافے کا بوجھ پڑتا ہے۔ جنریشن پراجکٹوں اور جنریشن پروجیکٹ ڈویلپر کے اندر سرمایہ کار کا اعتماد بڑھانے اور ڈسٹری بیوشن لائسنسی کا بوجھ کم کرنے کے لئے ادائیگی کا نظم یعنی بلوں کی ادائیگی کے لئے فرسٹ اِن، فرسٹ آوٹ کا اصول مندرجہ ذیل ضابطے کے ذریعے تجویز کیا گیا ہے۔
مذکورہ ضابطوں میں ضابطہ نمبر 5 کے لئے درج ذیل کو متبادل بنایا جائے گا:
5۔ دیر سے ادائیگی کے سرچارج کے تعلق سے ادائیگی اور ایڈجسٹمنٹ کا نظم
ڈسٹری بیوشن لائسنسی کی جانب سے بجلی پیدا کرنے والی کسی کمپنییا ٹریڈنگ لائسنسی کو اُن سے حاصل کردہ بجلی کے تمام قابل ادا بل یا پھر کسی ٹرانسمیشن لائسنسی کو کسی ادائیگی کو ٹائم ٹیگ کیا جائے گا جو بجلی کی خریداری کے معاہدے میں متعین کردہ ادائیگی کی مقررہ تاریخ کے حوالے سے ہوگا اور ڈسٹری بیوشن لائسنسی ادائیگی سب سے پہلے بجلی کی سب سے پرانی خریداری کے لئے کرے گا۔ اور پھر دوسری پرانیخریداری اور اسی طرح آگے بھی تاکہ اس بات کو یقینی بنایا جا سکے کہ کسی خریداری کی ادائیگی اس وقت تک نہیں کی جاتی جب تک اس سے زیادہپرانی خریداری کی ادائیگی نہ ہو۔
ڈسٹری بیوشن لائسنسی کی جانب سے کسی بجلی پیدا کرنے والی کمپنی کو یا کسی تجارتی لائسنسی کو یا کسی ٹرانسمیشن لائسنسی کو کسی ٹرانسمیشن سسٹم استعمال کرنے والے کی جانب سے تمام ادائیگیاں پہلے دیر سے ادا کئے جانے والے سرچارج کے ساتھ ایڈجسٹ کیا جائے گا اس کے بعد ماہانہ چارج کے ساتھ ۔ اس کا آغاز سب سے پرانے بقایا بل سے ہو گا۔
تمام مجوزہ ترامیم بجلی صارفین اور مجموعی طور پر پاور سیکٹر کے مفاد میں ہیں۔
مجوزہ ضابطوں کا مسودہ حوالے کے لیے ضمیمہ کے طور پر پیش کئے گئے ہیں۔
محنت اور روزگار کی وزارت
فروری 2023 میں ای ایس آئی اسکیم کے تحت 16.03 لاکھ نئے ملازمین کو شامل کیا گیا
فروری 2023 میں ای ایس آئی اسکیم کے تحت تقریباً 11,000 نئے ادارے رجسٹرڈ ہوئے
ایمپلایئز اسٹیٹ انشورنس کارپوریشن  کے ذریعہ جاری کردہ عارضی پے رول کے اعداد و شمار کے مطابق، فروری 2023 کے مہینے میں ایمپلایئز اسٹیٹ انشورنس اسکیم میں 16.03 لاکھ نئے ملازمین شامل کیے گئے ہیں۔
اعداد و شمار کے مطابق، ملازمین کی ریاستی بیمہ اسکیم کے تحت فروری 2023 کے مہینے میں تقریباً 11,000 نئے ادارے رجسٹر کیے گئے ہیں جو اپنے ملازمین کے لیے سماجی تحفظ کو یقینی بناتے ہیں۔
نئے اندراج کئے جانے والوں میں زیادہ بڑی تعداد 25 سال کی عمر تک کے ملازمین کی ہے، کیونکہ 7.42 لاکھ ملازمین جو مہینے میں شامل کیے گئے کل ملازمین کا 46فیصد بنتے ہیں، اس عمر کے گروپ سے تعلق رکھتے ہیں۔ اس سے ظاہر ہوتا ہے کہ ملک میں نوجوانوں کو روزگار کے اچھے مواقع مل رہے ہیں۔
فروری 2023 کے پے رول ڈیٹا کا صنفی تجزیہ ای ایس آئی اسکیم کے تحت 3.12 لاکھ خواتین کارکنوں کے اضافے کی نشاندہی کرتا ہے۔ اعداد و شمار سے پتہ چلتا ہے کہ فروری 2023 کے مہینے میں ای ایس آئی اسکیم کے تحت کل 49 ٹرانس جینڈر ملازمین رجسٹرڈ ہوئے۔ اس سے ظاہرہوتا ہے کہ ای ایس آئی سی ، معاشرے کے ہر طبقے تک اپنے فوائد پہنچانے کے حوالے سے پرعزم ہے۔
پے رول ڈیٹا عارضی ہے کیونکہ ڈیٹا کی تخلیق ایک مسلسل جاری رہنے والا عمل ہے۔
صحت اور خاندانی بہبود کی وزارت
مرکزی وزیر صحت ڈاکٹر منسکھ مانڈویا نے، کووڈ -19 کے نئے ایکس ای ویر ئنٹ پرکلیدی ماہرین اور عہدےداروں کے ساتھ جائزہ میٹنگ کی صدارت کی
نئے ویرئنٹس اور معاملات کی جاری نگرانی کو بڑھانے کے لئے افسران کو ہدایات
صحت اور خاندانی فلاح وبہبود کے مرکزی وزیر ڈاکٹر منسکھ مانڈویا نے آج کو وڈ-19 کے نئے ایکس ای ویرئنٹ پر ملک کے کلیدی ماہرین اورعہدے داروں کے ساتھ ایک میٹنگ کی صدارت کی ۔ملک میں کووڈ-19 کے معاملات کا جائزہ لیتے ہوئے انہوں نے نئے ویرئنٹس اور معاملات کی جاری نگرانی کو بڑھانے کے لئے افسران کو ہدایت دی۔
طبی بنیادی ڈھانچہ اور وسائل کے محاذ پر ڈاکٹر مانڈویا نے افسران کو کووڈ کے علاج کے لئے درکار لازمی ادویہ کی دستیابی کا مستقل جائزہ لینے کی ہدایت دی۔ انہوں نے مزید زور دیتے ہوئے کہا کہ جاری ٹیکہ کاری مہم میں تیزی لائی جائے اور تمام اہل افرادکی ٹیکہ کاری کی جائے ۔
اس میٹنگ میں ڈاکٹر وی کے پول،رکن ، صحت ، نیتی آیوگ ، جناب راجیش بھوشن ، سکریٹری ، صحت ، ڈاکٹر رندیپ گلیریا ، ڈائریکٹر ، ایمس ، ڈاکٹر بلرام بھارگو ، ڈی جی ، آئی سی ایم آر ، ڈاکٹر این کے اروڑہ ، این ٹی اے جی آئی اور صحت کی وزار ت کے دیگر سینئر افسران نے شرکت کی ۔
وزارات ثقافت
راشٹریہ سنسکرتی مہوتسو کوچ بہار میں اختتام پذیر
نئی دہلی:17،فروری، 2021:مغربی بنگال میں کوچ بہار کے راج باڑی میں گیارہویں راشٹریہ سنسکرتی مہوتسو کا تین روزہ ثقافتی مہوتسو کل شام اختتام پذیر ہوگیا۔ اس مہوتسو میں دوہر، ایک بیحدمقبول بنگالی بینڈکے علاوہ دیگر معروف فنکار اور مقامی فنکار شامل ہوئے۔
راج باڑی کے لئے منعقدہ مہوتسو کے دوران شاندار محل کے میدان میں معروف فنکاروں اور موسیقاروں کے ذریعے فن کا مظاہرہ کیا گیا جس میں عوامی فنکاروں نے مالامال ثقافتی تنوع کا مظاہرہ کیا۔ پروگرام میں توجہ کا اہم مرکز گلوکار اور موسیقار جناب کیلاش کھیر اور کتھک ڈانسر سیوک چکرورتی تھے، جبکہ معروف طبلہ نواز بکرم گھوش نے مہوتسو کی افتتاحی تقریب کے دوران اپنے فن کا مظاہرہ کیا۔ موسیقی اور شاستریہ فنکاروں کیلئے پچھلے تین دنوں کے دوران ان کے پرفارمنس نے مقامی لوگوں کو وراثت کی جھلک پیش کی اور اس دوران یہ مہوتسو مقامی فنون کی حوصلہ افزائی اور محفوظ کرنے کا ایک پلیٹ فارم بھی بنا۔ اس موقع پر دستکاری میلے کا بھی انعقاد کیا گیا۔
مغربی بنگال میں منعقدہ ثقافتی مہوتسو کا افتتاح گورنر جناب جگدیپ دھنکر نے 14فروری کو کیا۔ اس موقع پر ثقافت کے مرکزی وزیر مملکت  جناب پرہلاد سنگھ پٹیل بھی موجود تھے۔ پروگرام کا دوسرا مرحلہ اب 22 سے 24 فروری تک دارجلنگ میں منعقد کیا جائیگا۔ ریاست میں منعقد کیا جارہا راشٹریہ سنسکرتی مہوتسو مختلف ثقافتوں کے لوگوں کے درمیان آپسی مفاہمت اور رشتوں کو بڑھائے گا، جس سے بھارت کی مضبوط اتحاد اور سالمیت محفوظ ہوگی۔
ثقافت کی وزارت کے اس اہم ثقافتی اُتسو، راشٹریہ سنسکرتی مہوتسو کا انعقاد 2015 سے کیا جارہا ہے۔ اس مہوتسو نے سات علاقائی ثقافتی مراکز کی سرگرم شراکت داری کے ساتھ آڈیٹوریم اور آرٹ گیلریوں تک محدود رہنے کے بجائے بھارت کی متحرک ثقافت کو عوام تک لے جانے میں اہم کردار ادا کیاہے۔ یہ دیگر ریاستوں میں کسی دوسری ریاست کے عوامی اور قبائلی فن، رقص، موسیقی، پکوان اور ثقافت کی نمائش میں معاون رہا ہے اور ‘ایک بھارت شریشٹھ بھارت’ کے من پسند مقصد کو مستحکم کررہا ہے اور ساتھ ہی فنکاروں اور کاریگروں کو ان کے ذریعے معاش کو بڑھانے کیلئے ایک مؤثر پلیٹ فارم بھی فراہم کرتا ہے۔ نومبر 2015 سے اب تک راشٹریہ سنسکرتی مہوتسو کے دس ایڈیشن مختلف ریاستوں اور شہروں مثلاً، دہلی، وارانسی، بنگلورو، توانگ، گجرات، کرناٹک، ٹہری اور مدھیہ پردیش میں منعقد کیے جاچکے ہیں۔
ثقافت کی وزارت اور شمال مشرقی ثقافتی مرکز کولکاتا کے ذریعے منعقدہ اس مہوتسو نے سبھی سات علاقائی ثقافتی مراکز کو ایک ساتھ لاکر ثقافت کو عوام تک پہنچایا ہے اور ایک بھارت شریشٹھ بھارت کے ہدف کو بھی مضبوط کیا ہے۔
-----------------------
ش ح۔م ع۔ ع ن
U NO: 1668
(Visitor Counter : 84
وزارت خزانہ
سرکاری اسٹاک کی نیلامی برائے فروخت 
نئی دہلی،9/اکتوبر۔ حکومت ہند نے  3000 کروڑ روپئے  کی نوٹیفائیڈ رقم کے لئے ‘‘ 7.37 فی صد سرکاری اسٹاک 2023’’ کی قیمت پر مبنی نیلامی کا اعلان کیا ہے ۔ اسی طرح ،  3000 کروڑ روپئے کے  کی نوٹیفائیڈ رقم کے لئے 7.17 فی صد کے سرکاری اسٹاک 2028 کی نیلامی کا اعلان کیا ہے ۔ اسی طرح  2000 کروڑ روپئے کے  کی نوٹیفائیڈ رقم کے لئے 7.40 فی صد کے سرکاری اسٹاک 2035 کی قیمت پر مبنی نیلامی ،  3000 کروڑ روپئے کے  کی نوٹیفائیڈ رقم کے لئے 7.06 فی صد کے سرکاری اسٹاک 2046 کی فروخت کا اعلان نیلامی پر مبنی فروخت کے طریقے سے کیا ہے ۔ کل اعلان شدہ رقم کی حد 11000 کروڑ روپئے تک محدود ہے ۔ حکومت کو ایک یا اس سے زائد مذکورہ تمسکات کے خلاف فی ہزار کروڑ روپئے تک کی اضافی سبسکربشن رکھنے کااختیار حاصل ہوگا۔ یہ نیلامی ملٹیپل پرائس میتھڈ یعنی کئی طرح کی قیمتوں کے طریقۂ کار پر ہو گی ۔ نیلامی کا عمل ریزرو بینک آف انڈیا ، ممبئی آفس ، فورٹ ، ممبئی کے ذریعے 12 اکتوبر، 2018 ء  کیا جائے گا ۔
مذکورہ اسٹاک کا 5 فیصد حصہ مستحق افراد اور اداروں کو غیر مقابلہ جاتی بنیادوں کی سہولت کی اسکیم کے تحت سرکاری تمسکات نیلامی کے قواعد کے تحت کیا جائے گا ۔
دونوں یعنی مقابلہ جاتی اور غیر مقابلہ جاتی بولیوں کو الیکٹرانک فارمیٹ میں 12 اکتوبر ، 2018 ء کو ریزرو بینک آف انڈیا کور بینکنگ سولیوشن  کے طریقے سے داخل کی جانی ہیں ۔ غیر مقابلہ جاتی بولیوں کو صبح 10.30 بجے سے لے کر 11.30 بجے کے درمیان داخل کیا جانا چاہیئے اور مقابلہ جاتی بولیوں کو صبح 10.30 بجے سے لے کر دوپہر 12.00 کے درمیان تک داخل کیا جانا لازم ہے ۔
نیلامی کے نتائج کا اعلان 12 اکتوبر ، 2018 ء کو کیا جائے گا اور کامیاب طور سے بولی لگانے والے افراد کو 15 اکتوبر ، 2018 ء  ادائیگی کر دینی لازمی ہو گی ۔
مذکورہ اسٹاک، مرکزی حکومت کے تمسکات سے متعلق سودوں کے قواعد اور رہنما خطوط کے تحت ‘‘ جب جاری کئے گئے ’’ کی سہولت سے آراستہ ہوں گے ۔ اس سلسلے میں ریزرو بینک آف انڈیا نے اپنے سرکولر نمبر آر بی آئی / 2006-07 / 178 بتاریخ 16 نومبر ، 2006 ء میں ضروری تفصیلات فراہم کی ہوئی ہیں ، جن میں وقتاً فوقتاً ترمیم ہوتی رہتی ہے ۔
۔۔۔۔۔۔۔۔۔۔۔۔۔۔۔۔۔۔۔۔۔
U-5221
(Visitor Counter : 42
جل شکتی وزارت
جل جیون مشن نے 50 فیصد تکمیل کا سنگ میل حاصل کیا
اب 9.6 کروڑ  دیہی گھرانوں کو اپنے احاطے میں نل کے پانی کے کنکشن تک رسائی حاصل ہے
پنجاب، گجرات، ہماچل پردیش اور بہار 90 فیصد سے زیادہ کوریج کے ساتھ ’ہر گھر جل‘ ریاستیں بننے کی طرف تیزی سے گامزن ہیں
چھ ریاستیں/ مرکز زیر انتظام علاقے، 108 اضلاع، 1,222 بلاکس، 71,667 گرام پنچایتیں اور 1,51,171 گاؤں ”ہر گھر جل“ بن چکے ہیں
ہر دیہی گھر کو پینے کا صاف پانی فراہم کرنے کے وزیر اعظم جناب نریندر مودی کے وژن کے مد نظر، ملک نے 50 فیصد دیہی گھرانوں کو نلکے کے پانی کے کنکشن تک رسائی کا سنگ میل حاصل کیا ہے۔ گوا، تلنگانہ، انڈمان و نیکوبار جزائر، دادر و نگر حویلی اور دمن اینڈ دیو، پڈوچیری اور ہریانہ پہلے ہی 100 فیصد گھریلو کنکشن حاصل کر چکے ہیں۔ پنجاب، گجرات، ہماچل پردیش اور بہار میں 90 فیصد سے زیادہ کوریج ہے اور وہ ’ہر گھر جل‘ کا درجہ حاصل کرنے کی طرف تیزی سے گامزن ہیں۔
مہاتما گاندھی کے خواب، ”گرام سوراجیہ“ حاصل کرنے کے اقدام کے طور پر، جل جیون مشن کا مقصد پنچایتی راج اداروں اور کمیونٹیوں کو شروع سے ہی پانی کی فراہمی کی اسکیموں میں شامل کرکے انہیں با اختیار بنانا ہے۔ ریاستوں/ مرکز زیر انتظام علاقوں میں پھیلے 9.59 کروڑ سے زیادہ دیہی گھرانوں کو ان کے احاطے میں پانی مل رہا ہے۔ ان گھرانوں کی خواتین اور لڑکیاں اب پانی کی تلاش میں شدید گرمی، بارش اور برفباری میں طویل فاصلے تک پیدل چلنے کی صدیوں پرانی مشقت سے آزاد ہیں۔ ’ہر گھر جل‘ مرکزی حکومت کا ایک فلیگ شپ پروگرام ہے، جسے وزارت جل شکتی کے تحت جل جیون مشن نے ریاستوں/ مرکز زیر انتظام علاقوں کے ساتھ شراکت میں نافذ کیا ہے تاکہ 2024 تک ہر دیہی گھر میں نلکے کے پانی کے کنکشن کو یقینی بنایا جا سکے۔
2019 میں جل جیون مشن کے آغاز کے وقت، صرف 3.23 کروڑ گھرانوں یعنی 17 فیصد دیہی آبادی کو نلکوں کے ذریعے پینے کے پانی تک رسائی حاصل تھی۔ روزمرہ کی گھریلو ضروریات کے لیے پانی کے انتظام کا بوجھ زیادہ تر خواتین اور نوجوان لڑکیوں پر پڑا۔ یہ بتانے کے لیے کافی شواہد موجود ہیں کہ گرمیوں میں لڑکیوں کی اسکول میں حاضری نمایاں طور پر کم تھی جب پانی کی بڑھتی ہوئی ضروریات کی وجہ سے متعدد دوروں کی ضرورت پڑتی تھی۔ جل جیون مشن کے آغاز اور ان کے احاطے میں نل کے پانی کے کنکشن تک رسائی میں بہتری کے بعد، اس سلسلے میں کافی بہتری دیکھی گئی ہے۔ 27.05.2022 تک، 108 اضلاع، 1,222 بلاکس، 71,667 گرام پنچایتیں اور 1,51,171 گاؤں "ہر گھر جل" بن چکے ہیں، جہاں تمام دیہی گھرانوں کو نلکوں کے ذریعے پینے کا پانی فراہم کیا گیا ہے۔
اس سال جب ملک ’آزادی کا امرت مہوتسو‘ منا رہا ہے، ’واش پربدھ گاؤں‘ کو حاصل کرنے کے اقدام میں پینے کے پانی سے متعلق مسائل پر بات چیت اور غور و خوض کرنے کے لیے ملک کے طول و عرض میں خصوصی گرام سبھائیں بلائی جا رہی ہیں۔ وزیر اعظم جناب نریندر مودی نے ماضی میں متعدد مواقع پر سرپنچ اور پانی سمیتیوں کے ممبران سے خطاب کیا اور ان سے بات چیت کی اور انھیں اس پروگرام کی ذمہ داری لینے کی ترغیب دی کیونکہ وہ ’ہر گھر جل‘' کے تحت بنائے گئے پانی کی فراہمی کے بنیادی ڈھانچے کے حتمی محافظ ہیں۔
کوئلے کی وزارت
ماحولیات ڈویژن، سی آئی ایل، وزارت کوئلہ نے آزادی کا امرت مہوتسو تقریبات کے حصے کے طور پر ”ماحولیات اور پائیداری“ سے متعلق بہترین طرز عمل اور تازہ ترین رجحانات پر سیمینار کا انعقاد کیا
ہندوستان کی آزادی کا 75 سالہ جشن منانے کے موقع پر، کوئلہ کی وزارت کے تحت کول انڈیا لمیٹڈ  کے محکمہ ماحولیات نے ”آزادی کا امرت مہوتسو“ کے ایک حصے کے طور پر ورچوئل طور پر ایک سیمینار کا انعقاد کیا۔
سمپوزیم کا عنوان ”ای سی ایل کی کاربن علیحدگی اور واٹر فٹ پرنٹ کا مطالعہ“ تھا جس کا مقصد عالمی سطح پر مروجہ ”ماحولیات اور پائیداری“ سے متعلق بہترین طرز عمل اور تازہ ترین رجحانات کے بارے میں معلومات کو اپ ڈیٹ کرنا تھا۔ سیمینار کے ریسورس پرسن ڈاکٹر ڈی ڈی مزومدار، پی ایچ ڈی  پرنسپل سائنسدان اور سربراہ، این ای ای آر آئی کولکاتہ تھے۔
سیمینار کامیابی کے ساتھ اختتام پذیر ہوا، جس میں ریسورس پرسن نے مائن ایریا میں شجر کاری کی وجہ سے کاربن کی علیحدگی کی صلاحیت کا تخمینہ لگانے کے طریقہ کار کا اشتراک کیا۔ سی آئی ایل کی کانوں میں زیادہ سے زیادہ کاربن علیحدگی کے لیے کانوں کو بہتر بنانے کے بہترین طریقوں پر تبادلہ خیال کیا گیا۔ سیمینار میں واٹر فٹ پرنٹ کے تصور اور واٹر آڈٹ اور اس کے درمیان فرق کے بارے میں بھی وضاحت کی گئی۔
سی آئی ایل، سی ایم پی ڈی آئی اور این ای سی کے تمام ذیلی اداروں کے 80 سے زائد عہدیداروں نے 75 ویب لنک پوائنٹس کے ذریعے اس ویبینار میں حصہ لیا۔
سیمینار کے دوران حاصل کیے گئے کچھ اسکرین شاٹس ذیل میں دیے گئے ہیں۔
نوجوانوں کے امور اور کھیل کود کی وزارت
پریتم سوچ اکیڈمی نے 21 سال سے کم عمرکے کھیلو انڈیا ویمنس ہاکی لیگ کا خطاب جیتا
پریتم سوچ اکیڈمی سونی پت نے بدھ کے روز لکھنؤمیں اسپورٹ اتھارٹی آف انڈیا نیشنل سینٹر آف ایکسلینس میں ہوئے فائنل مقابلے میں اسپورٹ بھونیشور کو 5صفر سے ہراکر 21 سال سے کم عمر کے کھلاڑیوں کا کھیلو انڈیا ویمنس ہاکی لیگ کا خطاب جیتا۔
مقابلے کے دوران منجو چورسیا نے دو گول کئے جبکہ تنو ،رتیکا اور کیپٹن بھارتی سروہا نے ایک ایک گول کیا ۔مدھیہ پردیش ہاکی اکیڈمی ،ایس اے آئی بی ٹیم اور ایس اے آئی اے ٹیم نے بھی باالترتیب تیسری ،چوتھی ،پانچوی پوزیشن حاصل کی ۔ سنجنا ہیرو آف اے آئی اے ٹیم گیارہ گول کے ساتھ فائنل مرحلے کی ٹاپ اسکالر رہی۔
سونی پت میں قائم اکیڈمی دروناچاریہ ایوارڈ یافتہ اور بھارت کی خواتین ہاکی ٹیم کی سابق کپتان پریتم رانی سوچ چلاتی ہیں۔ان کے شوہر کلدیپ سنگھ انڈر -19ویمنس ٹیم کے کوچ ہیں ۔جس نے نہ صرف ٹرافی جیتی بلکہ دس لاکھ روپے کا نقدانعام بھی حاصل کیا۔
اسپورٹس اتھارٹی آف انڈیا کو کلدیپ سوچ نے بتایا کہ ہم نے ٹورنامنٹ کے تین مرحلوں میں جیت کا منصوبہ بنایا تھا اور آج فائنل میں ہم نے صحیح حکمت عملی اپنائی جو ہم چاہتے تھے اور اس طرح ہم نے وہ نشانہ حاصل کرلیا جو ہم حاصل کرنا چاہتے تھے۔ انہوں نے کہا کہ میں اس شاندار کارکردگی کے لئے تہہ دل سے ایس اے آئی اور ہاکی انڈیا کی شکر گزار ہوں۔
ٹیم کی تشکیل کے بارے میں کلدیپ نے مزید کہا کہ ہمارے پاس ٹیم میں ساتویں کلاس کی ایک طالبہ بھی ہے۔ٹیم میں لڑکیاں سب جونیئر کے ساتھ ساتھ جونیئر سطح پر کھیل رہی ہیں۔ ان لڑکیوں نے اعتماد کا کافی مظاہرہ کیا اور ہر ایک نے اسے دیکھا ہماری کپتان بھارتی سروہا نے بھی اپنی بہترین صلاحیتوں کا مظاہرہ کیا اور آنے والے مستقبل میں میں سمجھتی ہوں کہ وہ بھارتی قومی ٹیم کے لئے کچھ بڑ اکر سکیں گی۔
ٹورنامنٹ کے پہلے مرحلے کا آغازپچھلے دسمبر کو نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر، کھیلوں کے وزیر مملکت جناب نتیش پرمانک اور آئی او اے کےصدر جناب نریندر بترا کی جانب سے نئی دہلی کے میجر دھیان چند اسٹیڈیم میں کیا گیا تھا ۔ٹورنامنٹ کا اہتمام ایس اے آئی اور ہاکی انڈیا کی طرف سے مشترکہ طور پر کیا گیا تھا۔یہ دوسرا مرحلہ گذشتہ ماہ ایس اے آئی لکھنؤ میں ہوااور فائنل مرحلے کے لئے جگہ بھی یہی رہی۔
بھارتی چناؤ کمیشن
قومی/تسلیم شدہ ریاستی سیاسی پارٹیوں کے لیے کووڈ-19 کے دوران غیر رابطہ پر مبنی انتخابی مہم میں مدد کے لیے براڈ کاسٹ / ٹیلی کاسٹ کے وقت کو دوگنا کر دیا گیا
نئی دہلی، 09 اکتوبر: موجودہ کووڈ-19 وبائی امراض اور غیر رابطہ پر مبنی انتخابی مہم کی اہمیت کو مدنظر رکھتے ہوئے، بھارت کے الیکشن کمیشن نے پرسار بھارتی کارپوریشن سے صلاح و مشورہ کرنے کے بعد، بہار کی قانون ساز اسمبلی کے عام انتخاب، 2020 کے دوران ہر ایک قومی پارٹی اور بہار کی تسلیم شدہ ریاستی پارٹی کے دور درشن اور آل انڈیا ریڈیو پر مختص کیے گیے براڈ کاسٹ / ٹیلی کاسٹ کے وقت کو دوگنا کرنے کا فیصلہ کیا ہے۔
عام لوگوں کی معلومات کے لیے، بہار کی قانون ساز اسمبلی کے عام انتخاب، 2020 میں قومی / ریاستی سیاسی پارٹیوں کو مختص کیے گئے براڈ کاسٹ / ٹیلی کاسٹ کے وقت سے متعلق کمیشن کے آرڈر نمبر 437/TA-LA/1/2020/Communication مورخہ 9 اکتوبر، 2020 کو یہاں منسلک کیا جا رہا ہے۔
ای سی آئی کا آرڈر دیکھنے کے لیے یہاں کلک کریں
وزارت خزانہ
17ریاستوں کو 9871 کروڑ روپئے کی محصولات میں ہوئے خسارے کی گرانٹ جاری
رواں مالی سال میں ریاستوں کو 98710 کروڑ روپئے کی محصولات میں ہوئے خسارے کی گرانٹ جاری کی گئی
وزارت خزانہ کے اخراجات سے متعلق محکمہ نے آج 17 ریاستوں کو 9871 کروڑ روپئے کی ماہانہ پوسٹ ڈیوولوشن روینیو ڈیفیسٹ  گرانٹ جاری کی۔ یہ ریاستوں کو جاری کی جانے والی پی ڈی آر ڈی گرانٹ کی دسویں قسط تھی۔
ابھی تک رواں مالی سال میں پوسٹ ڈیوولوشن ریوینیو ڈیفیسٹ گرانٹ کے طور پر مجاز ریاستوں کو 98710 کروڑ روپئے کی رقم جاری کی گئی ہے۔ اس ماہ جاری کی گئی گرانٹ اور 2021-22 میں ریاستوں کو جاری کی گئی پوسٹ ڈیوولویشن ریوینیو ڈیفیسٹ گرانٹ کی مجموعی رقم ضمیمہ میں پیش کی گئی ہے۔
پوسٹ ڈیوولوشن ریوینیو ڈیفیسٹ گرانٹ آئین کی دفعہ 275 کے تحت ریاستوں کو فراہم کی جاتی ہے۔ یہ گرانٹس15 ویں مالی کمیشن کی سفارشات کے مطابق ریاستوں کو جاری کی جاتی ہیں جس کا مقصد پوسٹ ڈیوولوشن ریاستوں کے ریوینیو اکاؤنٹس میں فرق کو پورا کرنا ہے۔ کمیشن نے 17 ریاستوں کے لئے پی ڈی آر ڈی گرانٹ کی سفارش کی ہے اور یہ ماہانہ قسطوں میں جاری کی جارہی ہے۔
گرانٹ حاصل کرنے کے لئے ریاستوں کی اہلیت اور گرانٹ کی مقدار کے بارے میں کمیشن فیصلہ کرتا ہے جو کہ محصولات کے اسیسمنٹ اور ریاست کے اخراجات کے درمیان فرق پر مبنی ہوتا ہے اور یہ مالی سال 2021-22 کے لئے اسیسمنٹ ڈیولوشن کو ذہن میں رکھ کر کیا جاتاہے۔ 15ویں مالی کمیشن نے مالی سال 2021-22 میں 17 ریاستوں کو مجموعی طور پر 118452 کروڑ روپئے کی پوسٹ ڈیوولوشن ریوینیو ڈیفیسٹ گرانٹ کی سفارش کی ہے۔ اس میں سے ابھی تک 98710 کروڑ روپئے کی رقم  جاری کی گئی ہے۔
جن ریاستوں کی 15 ویں مالی کمیشن کے ذریعہ پوسٹ ڈیوولوشن ریوینیو ڈیفیسٹ گرانٹ کی سفار ش کی گئی ہے ، وہ ہیں : آندھرا پردیش،آسام، ہریانہ، ہماچل پردیش، کرناٹک، کیرالہ، منی پور،میگھالیہ، ناگالینڈ، پنجاب،راجستھان، سکم،تملناڈو، تریپورہ، اتراکھنڈ اور مغربی بنگال۔
ریاست وار جاری کی گئی پوسٹ ڈیوولوشن ریوینیو ڈیفیسٹ گرانٹ 
|
|
نمبرشمار
|
|
ریاست کانام
|
|
جنوری 2022 میں جاری کی گئی رقم

|
|
2021-22 میں جاری کی گئی مجموعی رقم
|
|
1
|
|
آندھرا پردیش
|
|
1438.08
|
|
14380.83
|
|
2
|
|
آسام
|
|
531.33
|
|
5313.33
|
|
3
|
|
ہریانہ
|
|
11.00
|
|
110.00
|
|
4
|
|
ہماچل پردیش
|
|
854.08
|
|
8540.83
|
|
5
|
|
کرناٹک
|
|
135.92
|
|
1359.17
|
|
6
|
|
کیرالہ
|
|
1657.58
|
|
16575.83
|
|
7
|
|
منی پور
|
|
210.33
|
|
2103.33
|
|
8
|
|
میگھالیہ
|
|
106.58
|
|
1065.83
|
|
9
|
|
میزورم
|
|
149.17
|
|
1491.67
|
|
10
|
|
ناگالینڈ
|
|
379.75
|
|
3797.50
|
|
11
|
|
پنجاب
|
|
840.08
|
|
8400.83
|
|
12
|
|
راجستھان
|
|
823.17
|
|
8231.67
|
|
13
|
|
سکم
|
|
56.50
|
|
565.00
|
|
14
|
|
تملناڈو
|
|
183.67
|
|
1836.67
|
|
15
|
|
تریپورہ
|
|
378.83
|
|
3788.33
|
|
16
|
|
اتراکھنڈ
|
|
647.67
|
|
6476.67
|
|
17
|
|
مغربی بنگال
|
|
1467.25
|
|
14672.50
|
|
|
|
میزان
|
|
9871.00
|
|
98710.00
۔ ۔ ۔ ۔ ۔ ۔ ۔ ۔ ۔
(ش ح۔ف ا۔ ف ر (
U-162
(Visitor Counter : 114
وزارت دفاع
بھارتی بحریہ کے لئے 11 ایمیونیشن کم ٹورپیڈو کم میزائل بارج کی حصولیابی کے لئے میسرز سوریہ دیپتا پروجیکٹس پرائیویٹ لمیٹیڈ، تھانے کے ساتھ معاہدے پر دستخط کئے گئے
نئی دہلی، 9 مارچ 2021، گیارہ ایمیونیشن کم ٹورپیڈو کم میزائل  بارجز تیار کرنے اور ان کی سپردگی کے لئے 5 مارچ 2021 کو ایک ایم ایس ایم ای میسرز سوریہ دیپتا پروجیکٹس پرائیویٹ لمیٹیڈ، تھانے کے ساتھ ایک معاہدہ مکمل کیا گیا۔ بارجز کی ڈلیوری 22 مئی سے شروع کی جانی ہے۔ بارجز کو ایمیونیشن کم ٹورپیڈو کم میزائل وغیرہ کی لدائی اور اترائی کی مشن ضرورتوں کو پورا کرنے کے لئے بھارتی بحریہ میں شامل کیا جائے گا۔ اس پروجیکٹ سے حکومت کی آتم نربھر بھارت اور میک ان انڈیا پہل میں ایک اور سنگ میل کا اضافہ ہوگا۔
۔۔۔۔۔۔۔۔۔۔۔
ش ح۔ا گ۔ن ا۔
U-2320
(Visitor Counter : 83
وزارت دفاع
تینوں افواج کے کمانڈروں کی سطح کی 36 ویں کانفرنس- جنوب، پورٹ بلیئر میں منعقد ہوئی
تینوں افواج کے کمانڈروں کی سطح کی 36 ویں کانفرنس- جنوب، انڈمان اور نکوبار کمان کی زیر سرپرستی، 12 تا 13 ستمبر 2022، پورٹ بلیئر میں منعقد ہوئی۔ اس دو روزہ کانفرنس کی میزبانی، انڈمان نکوبار کمان کے کمانڈر ان چیف، لیفٹیننٹ جنرل اجے سنگھ نے کی۔ جنوبی کمان کے جی او سی- اِن- سی، لیفٹیننٹ جنرل جے ایس نین، مغربی بحری کمان کے ایف او سی- اِن- سی، وائس ایڈمرل ایم اے ہمپی ہولی، جنوبی فضائی کمان کے اے او سی- اِن- سی ایئر مارشل جے چلاپتی اور مشرقی بحری کمان کے چیف آف اسٹاف، وائس ایڈمرل سنجے واتسائن، اس کانفرنس میں شرکت کرنے والوں میں شامل تھے۔
سینئر قیادت نے جیو اسٹریٹجک صورتحال سے متعلق مختلف پہلوؤں اور بحر ہند خطے میں بنیادی ڈھانچہ کی ترقی، تینوں افواج کی علاقائی کمان کے اقدامات میں تال میل قائم کرنے کے ساتھ ساتھ تینوں افواج کی ٹریننگ اور تیاری کو بہتر بنانے اور اسے تقویت بہم پہنچانے سے متعلق مختلف پہلوؤں پر غور وخوض کیا۔
اس کانفرنس کا مقصد بھارت کی ساحلی سروس اور مربوط سروس کمانوں کی اجتماعی قوتوں اور صلاحیتو ں کو باہم یکجا کرنا تھا۔ اس کانفرنس میں مقابلہ کی صلاحیت میں اضافہ کرنے کی غرض سے طور طریقے تلاش کرتے ہوئے عصری سکیورٹی سے متعلق مثالی نمونوں کو حل کرنے اور کارروائیوں کو زیادہ مؤثر اور کارگر بنانے پر توجہ مرکوز کی گئی تھی۔
خواتین اور بچوں کی ترقیات کی وزارت
خواتین اور بچوں کی بہبود کی وزارت نے ناری شکتی پُرسکار 2019 کیلئے درخواستیں طلب کی ہیں
درخواستیں داخل کرنے کی آخری تاریخ 7جنوری 2020 ہے
نئیدہلی۔26؍دسمبر۔خواتین او ربچوں کی بہبود کی وزارت نےسال 2019 کے ناری شکتی پُرسکار کے لئے درخواستیں طلب کی ہیں۔ یہ قومی ایوارڈ افراد ، گروپوں اور اداروں کو ، خواتین خاص طور پر کمزور اورپسماندہ طبقے کی خواتین کو بااختیار بنانے کے مقصد سے کیے جانے والے ان کے غیرمعمولی کاموں کے صلے میں دیا جاتا ہے۔
8مارچ 2020 کو خواتین کے بین الاقوامی دن کے موقع پر تقریباً 40 ناری شکتی پُرسکار دیے جائیں گے۔
اہلیت کےمعیار اور رہنما خطوط کی تفصیلات www.narishaktipuraskar.wcd.gov.in پورٹل پر دستیاب ہیں۔ درخواستیں / نامزدگیاں ، غور وخوض کیلئے پورٹل پر داخل کی جانی چاہئیں۔ درخواستیں / نامزدگیاں داخل کرنے کی آخری تاریخ 7جنوری 2020 ہے۔
خواتین اور بچوں کی بہبود کی وزارت جو خواتین کی بہبود کی سب سے بڑی وزارت ہے ، خواتین کو بااختیار بنانے کے میدان میں ناری شکتی پُرسکار عطا کرکے تنظیموں اور اداروں کاخیرمقدم کرتی ہے، ہر سال خواتین کا بین الاقوامی دن مناتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ا س۔ع ن
U-6038
(Visitor Counter : 71
کامرس اور صنعت کی وزارتہ
حکومت نے پسے ہوئے اور تیل سے پاک جی ایم سویا کیک  کی درآمد کے قوانین میں نرمی کردی ہے جس سے کسانوں، پولٹری فارم چلانے والوں اور ماہی گیروں کو فائدہ پہنچے گا
12لاکھ میٹرک ٹن پسے ہوئے اور تیل سے پاک جی ایم سویا کیک  کی درآمد کی اجازت دینے کے لئے ضابطوں میں نرمی کر دی گئی ہے
حکومت ہند نے پسے ہوئے اور تیل سے پاک جی ایم سویا کیک  کی درآمد کے قوانین میں نرمی کی ہے۔ اس سے کسانوں، پولٹری فارم چلانے والوں اور ماہی گیروں کو بہت زیادہ فائدہ پہنچے گا۔
گنجائش کے اطلاق کو جیسا کہ آئی ٹی سی  2017 کی امپورٹ پالیسی کے شیڈول - I  کے بارے میں جنرل نوٹس کی شرط 6  میں درج ہے، اب 12 لاکھ میٹرک ٹن پسے ہوئے اور تیل سے پاک جی ایم سویا کیک  کی آئی ٹی سی ایچ ایس کوڈ 23040020 اور 23040030 کے تحت درآمد کی اجازت دینے میں نرم کر دیا گیا ہے۔ یہ درآمدات نہوا شیوا بندرگاہ اور ایل سی ایس پیٹرپول سے 31 اکتوبر 2021 تک یا اگلے احکامات تک، جو بھی پہلے ہو، کی جا سکتی ہیں۔
مذکورہ نرمی ماحولیات، جنگلات اور آب و ہوا میں تبدیلی کی وزارت کی اس وضاحت اور پیشگی اجازت کے بعد آئی ہے کہ ’’چونکہ پسے ہوئے اور تیل سے پاک سویا  کیک میں کوئی شے زندہ ترمیم شدہ حالت میں نہیں ہوتا۔ اس وزارت کو ماحولیاتی زاویے سے سویا کیک کی درآمد پر کوئی تشویش نہیں ہے اور نہ ہی کوئی اعتراض ہے ‘‘ ۔
مزید یہ کہ اس بات کو یقینی بنانے کے لئے کہ 12 لاکھ میٹرک ٹن کی درآمدی مقدار کی کوئی خلاف ورزی نہ ہو سی بی آئی سی کی طرف سے متعلقہ بندرگاہوں پر کسٹم حکام کے ذریعے سخت نگرانی کی جائے گی۔
اس فیصلے کا کسانوں، پولٹری فارم چلانے والوں اور ماہی گیروں پر مثبت اثر پڑے گا۔
<><><><><>
ش ح،ع س، ج
U.No. : 8238
(Visitor Counter : 167